*Ovaj poziv se financira iz Europskog fonda za regionalni razvoj*

**PITANJA I ODGOVORI**

**Informativna radionica – 3. srpnja 2017., Zagreb**

**POZIV NA DOSTAVU PROJEKTNIH PRIJEDLOGA**

**Sanacija i zatvaranje odlagališta neopasnog otpada**

**(referentni broj: KK.06.3.1.04)**

- *otvoreni postupak u modalitetu trajnog poziva*

*Zagreb, srpanj 2017.*

*Napomena: Prezentacija koja je održana tijekom ove informativne radionice objavljena je na* [*www.strukturnifondovi.hr/natjecaji/1419*](http://www.strukturnifondovi.hr/natjecaji/1419)

|  |  |  |
| --- | --- | --- |
| DATUM OBJAVE 25.07.2017. | | |
| R.br. | PITANJE | ODGOVOR |
|  | Čija je obveza osigurati 15% sredstava? | Uputama za prijavitelje određen je maksimalni iznos bespovratnih sredstava KF-a po pojedinačnom projektnom prijedlogu koji iznosi 85% od ukupnog iznosa prihvatljivih troškova projekta.  Prijavitelj se obvezuje iz vlastitih sredstava ili vanjskim financiranjem (svime što ne predstavlja sredstva ESI fondova) osigurati sredstva za financiranje:   1. razlike između iznosa ukupnih prihvatljivih izdataka projektnog prijedloga te iznosa bespovratnih sredstava iz KF-a dodijeljenih za financiranje prihvatljivih izdataka u sklopu ovog Poziva 2. svih neprihvatljivih troškova, neovisno o trenutku nastanka, a što potvrđuje potpisom Izjave prijavitelja. |
|  | Koliko ima odlagališta s građevinskom dozvolom za sanaciju i koliki su predviđeni troškovi sanacije po građevinskoj dozvoli? | MZOE/PT1 i FZOE/PT2, kao tijela koja provode postupak dodjele bespovratnih sredstava po ovom Pozivu, ne raspolažu ovom informacijom. S obzirom da FZOEU preko Sektora za fondove EU financira pripremu projekata sanacija, oni raspolažu s više podataka o stanju pripremljenosti projekata sanacija. Međutim, s obzirom da se radi o otvorenom pozivu, na isti se mogu prijaviti i projektni prijedlozi za sanaciju odlagališta čiju pripremu niie financirao FZOEU . |
|  | Koliko vremena je potrebno za evaluaciju dostavljenog projektnog prijedloga, uzimajući u obzir da se sredstva trebau planirati i iskazati u proračunima JLS-a (uključivo i i njihove izmjene)? | Postupak dodjele za pojedini projektni prijedlog ne može trajati duže od 120 kalendarskih dana, računajući od dana zaprimanja projektnog prijedloga od strane MZOE/PT1, a završava danom donošenja i objave Odluke o financiranju. U rok od 120 kalendarskih dana uračunava se i rok mirovanja u trajanju od 15 radnih dana, koji obuhvaća razdoblje unutar kojeg se prijavitelju dostavlja pisana obavijest o statusu njegova projektnog prijedloga nakon provjere prihvatljivosti izdataka, te rok unutar kojeg Prijavitelj može podnijeti prigovor Komisiji ili se odreći prava na prigovor.  U načelu, postupak dodjele bespovratnih sredstava može završiti u roku od 60 kalendarskih dana, ukoliko je zaprimljeni projektni prijedlog sa svim prilozima takve kvalitete da postoji samo minimalna potreba za pojašnjenjima između prijavitelja i MZOE/PT1, te FZOEU/PT2, te ukoliko se rok mirovanja dodatno skrati tako da se prijavitelj odrekne prava na prigovor. |
|  | Da li su pod troškovima upravljanja projektom prihvatljvi samo troškovi vanjskih konzultanata kako je navedeno u Uputama za prijavitelje) ili su prihvatljivi i troškovi plaća zaposlenih u JLS-ima koji će sudjelovati u provrdbi projekta i pripremi projektnog prijedloga? | Sukladno Uputama za prijavitelje, poglavlje 2.7. i 3.1.1. pod troškovima upravljanja projektom prihvatljivi su samo one aktivnosti, odnosno izdaci savjetodavnih usluga koje pružaju vanjski konzultanti. |
|  | Kako se orijentirati vezano uz ekonomsku analizu projekta, dio oko koristi od povećanja vrijednosti nekretnina (broj nekretnina, prosječna vrijednost nekretnina). Da li bi trebali imati već nešto izrađeno unaprijed? | Za unošenje potrebnih podataka za izračun ekonomske koristi od povećanja vrijednosti nekretnina nije nužno potrebno imati prethodnu analizu procjene tržišne vrijednosti nekretnina, već je moguće koristiti npr. Geoportal, Arkod i sl., koji omogućava prebrojavanje nekretnina u polumjeru od 1 km od odlagališta, na temelju kojeg se onda napravi procjena prosječne vrijednosti nekretnina. Napominjemo da se je kod ekonomske analize potrebno voditi računa da su ekonomske koristi projekta najmanje jednake ekonomskim troškovima projekta. |
|  | Kako ispuniti tablicu ekonomske analize projekta u dijelu podataka za emisiju ugljičnog dioksida i procjednih voda? Napominjemo da je odlagalište zatvoreno 90-te godine. | Podaci o emisijama ugljičnog dioksida i količini procjednih voda obično su navedeni u elaboratima zaštite okoliša ili studijama utjecaja zahvata na okoliš i proračunima glavnog projekta. |
|  | Kada će se znati odluka o udjelu (postotku) sufinanciranja FZOEU-a za projekte sanacije odlagališta? | Donošenje odluke o tome očekuje se tijekom prvog tjedna srpnja.  *Dodatna napomena:*  *Sukladno informaciji koja je objavljena na* [*web stranici FZOEU-a*](http://www.fzoeu.hr/hr/novosti/fond_sufinancira_provedbu_eu_projekata_sanacija_odlagalista_komunalnog_otpada/)*, a vezano za ovaj Poziv, Upravni odbor Fonda je na sjednici od 5. srpnja 2017. donio odluku o sudjelovanju Fonda u sufinanciranju EU projekata sanacija odlagališta otpada s max. 10% ukupno procijenjenih i opravdanih troškova investicije.* |
|  | Kao prilog projektnom prijedlogu potrebno je dostaviti Potvrdu/Izjavu nadležnog tijela za praćenje Natura 2000 kojom se potvrđuje da planirani zahvat sanacije nema značajan utjecaj na ekološku mrežu. S obzirom da predložak Dodatka I nije u dokumentaciji poziva uvršten kao poseban prilog, niti je njegov sadržaj definiran u obrascu B, hoće li se on naknadno uvrstiti u dokumentaciju Poziva? | Predložak Dodatka I neće se naknadno uvrštavati u dokumentaciju Poziva. S obzirom da je ovo pitanje već je bilo postavljeno putem elektroničke pošte, molimo pogledajte detaljniji odgovor objavljen pod „Pitanja i odgovori“ (ref. br. 3.2) pod „Pitanja i odgovori“ (ref. br. 3.2) na <http://www.strukturnifondovi.hr/natjecaji/1419>. |
|  | U Uputama za prijavitelje navedeno je da Prijavitelj po predmetnom Pozivu u postupku dodjele bespovratnih sredstava može podnijeti jedan ili više projektnih prijedloga za sanaciju i zatvaranje jednog ili više odlagališta neopasnog otpada. Kako postupiti kada je više JLS-ova koristilo to odlagalište? | U slučaju kada je više JLS-ova koristilo jedno odlagalište može se prijaviti samo jedan prijavitelj, odnosno onaj na čijem se području nalazi odlagalište. U projektnom prijedlogu potrebno je opisati situaciju na odlagalištu i navesti sve raspoložive podatke. |
|  | S obzirom da bi se na Poziv mogao prijaviti veći broj prijavitelja, što će se dogoditi kad se dodijeli cjelokupni predviđeni iznos od 80 milijuna kuna bespovratnih sredstava? Da li će se osigurati nova sredstva ili će ići novi poziv ili će JLS-ovi koji ne prođu biti prepušteni sami sebi? | S obzirom da još nismo zaprimili nijedan projektni prijedlog, u ovom trenutku ne možemo predvidjeti što će se dogoditi kad se iskoriste sva raspoloživa bespovratna sredstva u okviru ovog Poziva.  Ukoliko interes za poziv bude tako velik i brzo se dodijele sva raspoloživa sredstva, MZOE/PT1 ima mogućnost uputiti prijedlog MRRFEU/UT za povećanje dostupnih financijskih sredstava u sklopu ovog Poziva, međutim o tome je u ovom trenutku prerano govoriti. |
|  | Specifične pokazatelje određuju sami prijavitelji, odnosno budući Korisnici. Da li su oni obvezni, na što bi se odnosili i kako bih ih mogli definirati? | U Uputama za prijavitelje, poglavlje 1.3, navedena su dva obvezna pokazatelja na nivou projektnog prijedloga:   * pokazatelj CO22 - Regeneracija zemljišta: Ukupna površina regeneriranog zemljišta * pokazatelj 6ca12 - Zatvorena i sanirana odlagališta otpada   U Obrascu za prijavu, opći dio (A), Prijavitelj mora navesti doprinos projekta ispunjenju navedenih pokazatelja. Vrijednost pokazatelja projekt mora ostvariti najkasnije 30 dana od dana ishođenja uporabne dozvole.  U Obrascu za prijavu, opći dio (A), Prijavitelj ima mogućnost, ali ne i obvezu, definirati neke specifične pokazatelje. Kod definiranja specifičnih pokazatelja i njihovih ciljanih vrijednosti,  Prijavitelj mora imati na umu da na kraju projekta, ukoliko se navedene vrijednosti prethodno ne ostvare, nadležno tijelo ima pravo od Korisnika zatražiti povrat dijela isplaćenih sredstava razmjerno neostvarenom udjelu pokazatelja, što se odnosi i na pokazatelje na nivou projektnog prijedloga i na specifične pokazatelje. |

**Popis kratica**

ESI fondovi Europski struturni i investicijski fondovi

FZOEU Fond za zaštitu okoliša i energetsku učinkovitost

KF Kohezijski fond

MRRFEU Ministarstvo regionalnoga razvoja i fondova EU

MZOE Ministarstvo zaštite okoliša i energetike

OPKK Operativni progrram Konkurentnost i kohezija

PT1 Posredničko tijelo razine 1

PT2 Posredničko rijelo razine 2

UT Upravljačko tijelo